CELEX: C2006/048/35
Language: fi
Date: 2006-02-25 00:00:00
Title: Asia C-461/05: Euroopan yhteisöjen komission  23.12.2005  Tanskan kuningaskuntaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/18
            
         Euroopan yhteisöjen komission 23.12.2005 Tanskan kuningaskuntaa vastaan nostama kanne
   (Asia C-461/05)
   (2006/C 48/35)
   Oikeudenkäyntikieli: tanska
   Euroopan yhteisöjen komissio on nostanut 23.12.2005 Euroopan yhteisöjen tuomioistuimessa kanteen Tanskan kuningaskuntaa vastaan. Kantajan asiamiehinä ovat G. Wilms ja H.C. Støvlbæk, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Tanskan kuningaskunta ei ole noudattanut asetuksen N:o 1552/89 2, 9, 10 ja 11 artiklan mukaisia velvoitteitaan 31.5.2000 asti eikä asetuksen N:o 1150/2000 vastaavien artiklojen mukaisia velvoitteitaan kyseisestä päivämäärästä lähtien, koska se on kieltäytynyt laskemasta ja maksamasta omia varoja puolustustarvikkeiden tullittoman tuonnin yhteydessä ja koska se on kieltäytynyt maksamasta viivästyskorkoa omille varoille, jotka se jätti asettamatta komission käyttöön
            
         
               2)
            
            
               velvoittaa Tanskan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Tanska ei ole noudattanut asetuksen (ETY, Euratom) N:o 1552/89 2, 9, 10 ja 11 artiklan mukaisia velvoitteitaan 31.5.2000 asti eikä asetuksen (EY, Euratom) N:o 1150/2000 2, 9, 10 ja 11 artiklan mukaisia velvoitteitaan 1.6.2000–31.12.2002, koska se ei ole maksanut omia varoja puolustustarvikkeiden tuonnin osalta.
   Tämä perustamissopimuksen rikkominen jatkui komission mukaan siihen saakka, kunnes asetus (EY) N:o 150/2003 tuli voimaan eli 1.1.2003 saakka. Kyseisen asetuksen mukaan tietyntyyppisten puolustustarvikkeiden tuontitullit voidaan määritellyin edellytyksin suspendoida kyseisestä päivästä lukien.
   Komission mukaan jäsenvaltion, joka ei ole noudattanut yhteisön oikeudessa vahvistettuja tulleja koskevia sääntöjä, mistä on aiheutunut omien varojen kertymättä jääminen, velvollisuutena on maksaa yhteisölle tätä määrää vastaava määrä. Kyseiseen määrään voidaan myös lisätä viivästyskorko asetuksen (ETY, Euratom) N:o 1552/89 ja asetuksen (EY, Euratom) N:o 1150/2000 11 artiklan mukaisesti.
   Tanskalaisviranomaisten olisi asetuksen (ETY, Euratom) N:o 1552/89 ja asetuksen (EY, Euratom) N:o 1150/2000 2, 9, 10 ja 11 artiklan mukaan pitänyt laskea ja tehdä tileilleen tuloutukset, jotka koskivat kyseessä olevia maahantuonteja, säädetyssä määräajassa yhteisön tullikoodeksin 217 artiklan 1 kohdan mukaisesti ja asettaa ne komission käyttöön.
   Komissio katsoo, että Tanska ei suorittanut tarpeellisia laskuja näiden määrien toteamiseksi, vaikka sitä kehotettiin tähän, eikä niitä maksettu omina varoina yhteisölle kyseessä olevan perustamissopimuksen rikkomisen vuoksi varainhoitovuodelta 1998 lukien.
   Komissio katsoo niin ikään, että määrät, jotka vastaavat kyseessä olevaa tullivelkaa, asetettiin komission käyttöön vasta 31.3.2002.
   Komissio katsoo näin ollen, että Tanska ei ole noudattanut asetuksen (ETY, Euratom) N:o 1552/89 eikä asetuksen (EY, Euratom) N:o 1150/2000 2, 9, 10 ja 11 artiklan mukaisia velvoitteitaan, koska se ei ole todennut omia varojaan puolustustarvikkeiden maahantuontien osalta eikä asettanut niitä komission käyttöön.